Suma strânsă în doar o săptămână pentru armata ucraineană de Radu Hossu, voluntarul român decorat de Zelenski
Voluntarul român în Ucraina Radu Hossu, decorat de președintele Volodimir Zelenski, a anunțat că a lansat, în urmă cu aproape o săptămână, o campanie de strângere de fonduri pentru Armata Ucraineană. Potrivit lui Hossu, până sâmbătă dimineață, s-au strâns aproximativ 111.670 de euro, bani donați de aproape 2.000 de români, cărora le mulțumește pentru „sacrificiul financiar” făcut pentru oameni pe care nu-i cunosc și nu-i vor cunoaște niciodată, însă „despre care știu că-și apără nu doar teritoriul, ci și valorile noatre comune”.